 OPĆINA HLEBINE
Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11. i 4/18), općinska načelnica Općine Hlebine  raspisao je javni natječaj za:
imenovanje pročelnice/ika Jedinstvenog upravnog odjela Općine Hlebine – 1 izvršiteljica/izvršitelj na neodređeno vrijeme uz obvezni probni rad od tri mjeseca

Tekst  javnog natječaja  objavljen  je u „Narodnim novinama“ br. 65 od 5. srpnja 2019. godine, na Internet stranici Općine Hlebine www.hlebine.hr  i na oglasnoj ploči Općine Hlebine
te se sukladno navedenom daju upute kandidatima kako slijedi:

UPUTE I OBAVIJESTI KANDIDATIMA

Riječi i pojmovi koji imaju rodno značenje, korišteni u ovim Uputama i obavijestima, odnose se jednako na muški i ženski rod, bez obzira na to jesu li korišteni u muškom ili ženskom rodu.
Opis poslova radnog mjesta – pročelnice/ika Jedinstvenog upravnog odjela Općine Hlebine
· upravlja radom Jedinstvenog upravnog odjela, 

· organizira i usklađuje rad Jedinstvenog upravnog odjela, 

· predlaže, daje smjernice i sudjeluje u izradi akata iz nadležnosti Jedinstvenog upravnog odjela,

· priprema nacrte općih akata i izrađuje prijedloge odluka odnosno  zaključaka, rješenja i drugih akata za općinskog načelnika,  Općinsko vijeće i njegova radna tijela,
· daje upute za rad, brine se o stručnom osposobljavanju i usavršavanju službenika i namještenika Jedinstvenog upravnog odjela,

· izrađuje rješenja i druge akte iz radnog odnosa,
· donosi rješenja o ocjeni za službenike i namještenike  Jedinstvenog upravnog odjela,
· donosi rješenja u upravnim stvarima iz svoga djelokruga,
· izrađuje ugovore,
· potpisuje akte Jedinstvenog upravnog odjela,
· obavlja pravne poslove te prati i nadzire primjenu zakonskih propisa  i daje prijedloge za njihovu primjenu,
· osigurava suradnju Jedinstvenog upravnog odjela s državnim tijelima, tijelima jedinica lokalne i područne (regionalne) samouprave, pravnim osobama koje imaju javne ovlasti te drugim pravnim osobama,

· obavlja i druge poslove po nalogu nadređene osobe.
Mjesto rada: Općina Hlebine, Općina Đelekovec i Općina Novigrad Podravski.
Podaci o plaći

Podaci o plaći radnog mjesta propisani su Odlukom o osnovici za obračun plaće službenika i namještenika u Jedinstvenom upravnom odjelu Općine Hlebine (“Službeni glasnik Koprivničko-križevačke županije” broj 12/10) i Odlukom o koeficijentima za obračun plaća službenika i namještenika u Jedinstvenom upravnom odjelu Općine Hlebine (“Službeni glasnik Koprivničko-križevačke županije” broj 12/10, 2/14, 21/16, 6/18. i 6/19). Odlukom o osnovici za obračun plaće službenika i namještenika u Jedinstvenom upravnom odjelu Općine Hlebine je osnovica je određena u iznosu 3.500,00 kuna, a Odlukom o koeficijentima za obračun plaće službenika i namještenika u Jedinstvenom upravnom odjelu Općine Hlebine za poslove pročelnika određen je koeficijent 2.20. Slijedom navedenog plaća čini umnožak osnovice za obračun plaća i koeficijenta složenosti poslova uvećan za 0,5 % za svaku navršenu godinu radnog staža. Uz plaću ostvaruje pravo na naknadu troškova međumjesnog javnog prijevoza ukoliko putuje na posao iz drugog mjesta, prema cijeni mjesečne autobusne karte u punom iznosu, a razmjerno broju provedenih dana na radnom mjestu prema mjestu rada. 

PRAVILA I POSTUPAK TESTIRANJA

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja. Prethodna provjera znanja i sposobnosti kandidata obavlja se putem pisanog testiranja i intervjua. Smatra se da je kandidat koji nije pristupio prethodnoj provjeri znanja i sposobnosti, povukao prijavu na natječaj.
Postupak testiranja i intervjua provest će Povjerenstvo za provedbu natječaja.
PRAVNI IZVORI ZA PRIPREMANJE KANDIDATA ZA TESTIRANJE

Provjera znanja bitnih za obavljanje poslova radnog mjesta  - PISMENA PROVJERA ZNANJA

Pitanja kojima se testira provjera znanja za obavljanje poslova radnog mjesta za koje je raspisan javni natječaj temelje se na sljedećim propisima:

OPĆI DIO:

1. Ustav Republike Hrvatske („Narodne novine” broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10. – pročišćeni tekst, 5/14),

2. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13. – pročišćeni tekst i 137/15. i 123/17),

3. Zakon o službenicima i namještenicima u lokalnoj i područnoj (regionalnoj) samoupravi („Narodne novine” broj 86/08, 61/11. i 4/18).

4. Zakon o radu („Narodne novine” broj 93/14. i 127/17),

5. Zakon o općem upravnom postupku („Narodne novine” broj 47/09).
*****

PRAVILA I POSTUPAK TESTIRANJA

Po dolasku na provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj. 

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera znanja traje 60 minuta. Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

· koristiti se bilo kakvom literaturom odnosno bilješkama;

· koristiti mobitel ili druga komunikacijska sredstva;

· napuštati prostoriju u kojoj se provjera odvija;

· razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere  znanja i sposobnosti dodjeljuje se od 1 do 10 bodova.  

Intervju se provodi samo s kandidatima koji su ostvarili najmanje 50% bodova iz provjere znanja na provedenom testiranju. Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave.

Rezultati intervjua boduju se na isti način kao i testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Povjerenstvo sastavlja Izvješće o provedenom postupku koji svi članovi Povjerenstva potpisuju.

Povjerenstvo dostavlja Izvješće o provedenom postupku i Rang listu općinskoj načelnici.

Općinska načelnica Općine Hlebine donosi Rješenje o imenovanju pročelnice/ika, koje će biti dostavljeno svim kandidatima prijavljenim na javni natječaj, a koji su ispunili formalne uvjete natječaja. Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu. Kandidat/kinja koji nije zadovoljan rješenjem o imenovanju izabranog kandidata ima pravo pokrenuti upravni spor u zakonskom roku. Tužba se podnosi Upravnom sudu u Zagrebu.

POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI OPĆINE HLEBINE









      OPĆINSKA NAČELNICA:

